CELEX: 62010TN0167
Language: el
Date: 2010-04-07 00:00:00
Title: Υπόθεση T-167/10: Προσφυγή της 7ης Απριλίου 2010 — Ευρωπαϊκή Δυναμική κατά Επιτροπής

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/47
            
         
      Προσφυγή της 7ης Απριλίου 2010 — Ευρωπαϊκή Δυναμική κατά Επιτροπής
      (Υπόθεση T-167/10)
      (2010/C 161/75)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Μ. Δερμιτζάκης, δικηγόροι)
      
         Καθής:Ευρωπαϊκή Επιτροπή
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 27ης Ιανουαρίου 2010 της Γενικής Γραμματείας– SG.E.3/FM/psi — Ares (2010)43764– περί απορρίψεως της αιτήσεως επανεξετάσεως της προσφεύγουσας, με την οποία αυτή ζήτησε, σύμφωνα με τον κανονισμό (ΕΚ) 1049/2001, την επανεξέταση της θέσεως την οποία έλαβε η Γενική Διεύθυνση Πληροφορικής με το έγγραφο της 18ης Σεπτεμβρίου 2009, κατόπιν της αρχικής αιτήσεως της προσφεύγουσας, με ημερομηνία 14 Αυγούστου 2009, σχετικά με την πρόσβαση σε όλες τις αιτήσεις καθορισμού τιμών (ΑΚΤ) που αφορούν το τμήμα 3A της ESP-DESIS,
               
            
                  —
               
               
                  να ακυρώσει την απόφαση της 11ης Μαρτίου 2010 της Γενικής Γραμματείας– SG.E.3/FM/MIB/rc/psi — Ares(2010)131966– περί απορρίψεως της αιτήσεως επανεξετάσεως της προσφεύγουσας, με την οποία αυτή ζήτησε, σύμφωνα με τον κανονισμό (ΕΚ) 1049/2001, την επανεξέταση της θέσεως την οποία έλαβαν η Γενική Διεύθυνση (ΓΔ) Πληροφορικής, η Υπηρεσία Εκδόσεων της Ευρωπαϊκής Ένωσης (OP, πρώην OPOCE) και η Γενική Διεύθυνση Προϋπολογισμού με τα από 11 Δεκεμβρίου 2009 έγγραφά τους, κατόπιν των αρχικών αιτήσεων της προσφεύγουσας, με ημερομηνία 9 Οκτωβρίου 2009, σχετικά με την πρόσβαση σε όλες τις ΑΚΤ που αφορούν όλα τα τμήματα των συμβάσεων ESP, ESP-DIMA και ESP-DESIS (τις οποίες διαχειρίζεται η ΓΔ Πληροφορικής), τις συμβάσεις-πλαίσια του OPOCE αριθ. 6011, 6102, 6103, 6020, 10042, 6121, 6031, 10030 και τη σύμβαση-πλαίσιο της ΓΔ Προϋπολογισμού αριθ. BUDG/O101
               
            
                  —
               
               
                  να υποχρεώσει την Επιτροπή να καταβάλει τα δικαστικά και λοιπά έξοδα και δαπάνες στα οποία υποβλήθηκε η προσφεύγουσα σε σχέση με την προσφυγή της, ακόμη και αν η υπό κρίση προσφυγή απορριφθεί.
               
            
         Λόγοι ακυρώσεως και κύρια επιχειρήματα
      
      Προς στήριξη των αιτημάτων της, η προσφεύγουσα ισχυρίζεται ότι η Επιτροπή παρέβη τον κανονισμό 1049/2001, μη προβαίνοντας σε συγκεκριμένη, κατ’ ιδίαν εξέταση των εγγράφων στα οποία παραπέμπει η αίτηση προσβάσεως, προκειμένου να εκτιμήσει αν είχαν εφαρμογή οι εξαιρέσεις των οποίων έγινε επίκληση ή αν μπορούσε να επιτραπεί η μερική πρόσβαση. Επιπλέον, η προσφεύγουσα ισχυρίζεται ότι δικαιολόγηση που προέβαλε η Επιτροπή, σχετική με την προστασία της οικονομικής πολιτικής της ΕΕ, την προστασία των εμπορικών συμφερόντων και τους λόγους δημόσιας ασφάλειας, πρέπει να απορριφθεί ως πλήρως αβάσιμη, δεδομένου ότι οι λόγοι τους οποίους προέβαλε η Επιτροπή είναι, κατά την προσφεύγουσα, γενικοί και αφηρημένοι και δεν εμφαίνουν ότι η Επιτροπή προέβη σε ειδική κατ’ ιδίαν εξέταση του περιεχομένου των ζητηθέντων εγγράφων.